– Որպես պատժի ձև, օրինակ, Մենուան նշում է երկու արքաների` իրենց երկրներից վտարելու և ոչ թե սպանելու մասին: Նույն կերպ է վարվում Ռուսա Ա-ն Վելիքուխիի արքայի նկատմամբ: Պետք է կարծել, որ արքային երկրից վտարելը բավական ծանր պատիժ էր համարվում, քանի որ վտարմանն առաջին դեպքում հետևում է ամրոցների «անջատումը», իսկ երկրորդում` արքայի փոխարեն կառավարչի նշանակումը` երկիրը մարզի վերածելով: Այս ամենը վկայում է, որ արարատյան ռազմական իրավունքում գործում էին մարդասիրության և ռազմական անհրաժեշտության սկզբունքներ, որոնց կիրառության օրինակներ պետք է համարել նաև Արգիշտի Ա-ի` արքաներին ներքինի դարձնելու հիշատակումները: